b'\n_START_ARTICLE_\nSportas Latvijoje\n_START_PARAGRAPH_\nSportas Latvijoje\xc2\xa0\xe2\x80\x93 Latvijos kult\xc5\xabros dalis. Populiariausiomis sporto \xc5\xa1akomis laikomos ledo ritulys, futbolas ir krep\xc5\xa1inis. Ma\xc5\xbeiau populiar\xc5\xabs yra regbis ir tenisas. Geriausiais sportininkais laikomi: ledo ritulininkas Sandis Ozoli\xc5\x86\xc5\xa1, futbolininkas M\xc4\x81ris Verpakovskis, ieties metikas J\xc4\x81nis L\xc5\xabsis, dukart olimpinis BMX \xc4\x8dempionas Maris Strombergs, NBA krep\xc5\xa1ininkas Kristaps Porzi\xc5\x86\xc4\xa3is.\n_START_SECTION_\nLengvoji atletika Latvijoje\n_START_PARAGRAPH_\nLatvijos lengvaatle\xc4\x8diai yra laim\xc4\x97j\xc4\x99 medali\xc5\xb3 olimpin\xc4\x97se \xc5\xbeaidyn\xc4\x97se. 2008\xc2\xa0m. vasaros olimpin\xc4\x97s \xc5\xbeaidyn\xc4\x97se Pekine ieties metikas Ain\xc4\x81rs Kovals laim\xc4\x97jo sidabro medal\xc4\xaf. Sta\xc5\x86islavs Olijars laim\xc4\x97jo sidabro ir aukso medalius 2002 m. ir 2006\xc2\xa0m. Europos lengvosios atletikos \xc4\x8dempionatuose, 110\xc2\xa0m b\xc4\x97gimo su kli\xc5\xabtimis rungtyje. Je\xc4\xbcena Prokop\xc4\x8duka laim\xc4\x97jo Niujorko maraton\xc4\x85 2005 ir 2006 metais._NEWLINE_Latvija, b\xc5\xabdama Taryb\xc5\xb3 S\xc4\x85jungos sud\xc4\x97tyje, tur\xc4\x97jo daug ieties metik\xc5\xb3. Ieties metik\xc4\x97 Inese Jaunzeme tapo pirm\xc4\x85ja Latvijos sportininke, kuri laim\xc4\x97jo olimpines \xc5\xbeaidynes. T\xc4\x85 ji padar\xc4\x97 1956\xc2\xa0m. olimpiadoje. 1960\xc2\xa0m. olimpin\xc4\x97se \xc5\xbeaidyn\xc4\x97se auks\xc4\x85 laim\xc4\x97jo Elv\xc4\xabra Ozoli\xc5\x86a. Ieties metikas Janis L\xc5\xabsis laim\xc4\x97jo 1968\xc2\xa0m. olimpines \xc5\xbeaidynes, taip pat tapo keturiskart Europos \xc4\x8dempionu. 1987\xc2\xa0m. IAAF j\xc4\xaf i\xc5\xa1rinko geriausiu vis\xc5\xb3 laik\xc5\xb3 ieties metiku.\n_START_SECTION_\nRegbis Latvijoje\n_START_PARAGRAPH_\nLatvijos regbio federacija (latv. Latvijas Regbija Federacija) buvo \xc4\xafkurta 1963\xc2\xa0m., o 1991\xc2\xa0m. Latvija tapo IRB nare._NEWLINE_Did\xc5\xbeiausias Latvijos pasiekimas\xc2\xa0\xe2\x80\x93 patekimas \xc4\xaf 1993\xc2\xa0m. 7-regbio pasaulio \xc4\x8dempionat\xc4\x85.\n_START_SECTION_\nTenisas Latvijoje\n_START_PARAGRAPH_\nNuo 2006\xc2\xa0m. tenisas i\xc5\xa1populiar\xc4\x97jo Latvijoje d\xc4\x97l Ernesto Gulbio pasiekim\xc5\xb3. Jis pasiek\xc4\x97 2007\xc2\xa0m. atvirojo JAV teniso \xc4\x8dempionato 4 etap\xc4\x85 ir 2008\xc2\xa0m. Pranc\xc5\xabzijos atvirojo \xc4\x8dempionato ketvirtfinal\xc4\xaf._NEWLINE_Ukrainoje gimusi, bet Latvijos pilietyb\xc4\x99 tur\xc4\x97jusi Larisa Neiland buvo viena i\xc5\xa1 geriausi\xc5\xb3 tenisininki\xc5\xb3, \xc5\xbeaid\xc5\xbeiusi\xc5\xb3 dvejetuose. Kartu su Nata\xc5\xa1a Zvereva ji laim\xc4\x97jo du Did\xc5\xbeiojo kir\xc4\x8dio \xc4\x8dempionatus. Vienetuose ji dukart buvo pasiekusi ketvirtfinal\xc4\xaf._NEWLINE_Latvijos teniso komanda dalyvauja Deiviso taur\xc4\x97je nuo 1993\xc2\xa0m._NEWLINE_2017\xc2\xa0m. Jelena Ostapenko tapo pirm\xc4\x85ja Latvijos sportininke, kuri laim\xc4\x97jo Did\xc5\xbeiojo kir\xc4\x8dio turnyr\xc4\x85.\n_START_SECTION_\nDvira\xc4\x8di\xc5\xb3 sportas Latvijoje\n_START_PARAGRAPH_\nLatvijos dviratininkai yra vieni geriausi\xc5\xb3 pasaulyje. Latvijos komanda (Art\xc5\xabrs Matisons, Ivo Laku\xc4\x8ds, M\xc4\x81ris \xc5\xa0trombergs, Artis Zenti\xc5\x86\xc5\xa1) laim\xc4\x97jo auks\xc4\x85 2006\xc2\xa0m. Europos \xc4\x8dempionate. M\xc4\x81ris \xc5\xa0trombergs, dukart olimpinis \xc4\x8dempionas, laikomas vienu geriausi\xc5\xb3 BMX dviratinink\xc5\xb3._NEWLINE_Dviratininkas Rom\xc4\x81ns Vain\xc5\xa1teins laim\xc4\x97jo 2000\xc2\xa0m. pasaulio \xc4\x8dempionat\xc4\x85.\n_START_SECTION_\nGalerija\n_START_PARAGRAPH_\n\xc5\xbdymiausi Latvijos sportininkai:'